Pasiūlymas EUROPOS PARLAMENTO IR TARYBOS REGLAMENTAS sustabdantis tam tikras lengvatas , taikomas į Europos Sąjungą importuojamiems Turkijos kilmės žemės ūkio produktams (kodifikuota redakcija) /* COM/2014/0593 final - 2014/0275 (COD) */





AIŠKINAMASIS MEMORANDUMAS 1. Žmonių Europos kontekste Komisija didelį dėmesį skiria tam, kad Sąjungos teisė būtų paprastesnė ir aiškesnė siekiant, kad ji taptų suprantamesnė ir prieinamesnė piliečiams, kurie įgytų naujų galimybių ir galėtų pasinaudoti konkrečiomis jiems suteiktomis teisėmis. Šis tikslas nebus pasiektas, jei daug nuostatų, kurios buvo iš dalies ir dažnai iš esmės keičiamos keletą kartų, liktų išsibarsčiusios įvairiuose aktuose, ir todėl dalies jų reikėtų ieškoti pradiniame akte, o kitų – vėlesniuose keičiančiuose aktuose. Todėl siekiant surasti konkrečiu momentu galiojančias taisykles reikia atlikti tiriamąjį darbą lyginant įvairius teisės aktus. Dėl šios priežasties siekiant, kad teisė būtų aiški ir skaidri, svarbu kodifikuoti taisykles, kurios buvo dažnai keičiamos. 2. 1987 m. balandžio 1 d. Komisija nusprendė[1], kad visi aktai, kurie buvo iš dalies pakeisti ne daugiau nei dešimt kartų, turėtų būti kodifikuojami ir pabrėžė, kad šis reikalavimas yra minimalus bei kad Komisijos padaliniai turėtų stengtis parengti kodifikuotas tekstų, už kuriuos jie yra atsakingi, redakcijas per trumpesnį laikotarpį siekdami užtikrinti, jog jų nuostatos būtų aiškios ir lengvai suprantamos. 3. Tai buvo patvirtinta 1992 m. gruodžio mėn. Edinburgo Europos vadovų taryboje pirmininkavusios valstybės išvadose[2], pabrėžiančiose kodifikavimo, kuris konkrečiu momentu tam tikroje srityje taikomai teisei suteikia apibrėžtumo, svarbą. Kodifikavimas turi būti vykdomas laikantis įprastos Sąjungos aktų priėmimo tvarkos. 1994 m. gruodžio 20 d. Europos Parlamentas, Taryba ir Komisija, atsižvelgdami į tai, kad kodifikuojamuose teisės aktuose negali būti daromi esminiai pakeitimai, sudarė tarpinstitucinį susitarimą, kuriuo nusprendė kodifikuojamiems teisės aktams taikyti pagreitinto priėmimo tvarką. 4. Šiuo pasiūlymu siekiama kodifikuoti 1998 m. liepos 13 d. Tarybos reglamentą (EB) Nr. 1506/98, nustatantį Turkijai Bendrijos tarifinę kvotą kaip lengvatą lazdynų riešutams 1998 metais ir sustabdantį tam tikras lengvatas[3]. Naujas reglamentas pakeis įvairius aktus, kurių nuostatos buvo į jį įtrauktos[4]; šis pasiūlymas nekeičia kodifikuojamų teisės aktų turinio, nes jame tik sujungiami šie aktai, atliekant kodifikavimui būtinus formos pakeitimus. 5. Pasiūlymas dėl kodifikuoto teisės akto buvo parengtas remiantis preliminariu Reglamento (EB) Nr. 1506/98 ir jį iš dalies keičiančio teisės akto konsoliduotu tekstu, kurį 23 oficialiomis kalbomis parengė Europos Sąjungos leidinių biuras naudodamas duomenų apdorojimo sistemą. Kadangi straipsniams suteikiami nauji numeriai, kodifikuoto reglamento III priede nurodomas buvusių ir naujų straipsnių numerių atitikimas. ê 1506/98 (pritaikytas) 2014/0275 (COD) Pasiūlymas EUROPOS PARLAMENTO IR TARYBOS REGLAMENTAS sustabdantis tam tikras lengvatas Ö , taikomas į Europos Sąjungą importuojamiems Turkijos kilmės žemės ūkio produktams Õ (kodifikuota redakcija) EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį Ö dėl Europos Sąjungos veikimo Õ, ypač į jos Ö 207 straipsnio 2 dalį Õ, atsižvelgdami į Europos Komisijos pasiūlymą, perdavus įstatymo galią turinčio teisės akto projektą nacionaliniams parlamentams, atsižvelgdami į Europos ekonomikos ir socialinių reikalų komiteto nuomonę[5], laikydamiesi įprastos teisėkūros procedūros, kadangi: ê (1) Tarybos reglamentas (EB) Nr. 1506/98[6] buvo iš esmės keičiamas[7]. Dėl aiškumo ir racionalumo tas reglamentas turėtų būti kodifikuotas; ê 1506/98 1 konstatuojamoji dalis (2) Ppagal Europos ekonominės bendrijos ir Turkijos asociacijos steigimo susitarimą[8], toliau vadinamą „Susitarimu“, šiai šaliai buvo suteiktos lengvatos tam tikriems žemės ūkio produktams; ê 1506/98 4 konstatuojamoji dalis (pritaikytas) (3) EB ir Turkijos asociacijos tarybos sprendime Nr. 1/98[9] numatyta, kad turi būti pagerintos ir sustiprintos prekybos lengvatos, susijusios su žemės ūkio produktų, kurių kilmės šalis yra Turkija, importu į Ö Sąjungą Õ, bei nustatytos lengvatos mėsos ir gyvų gyvūnų eksportui iš Ö Sąjungos Õ į Turkiją; ê 1506/98 5 konstatuojamoji dalis (pritaikytas) (4) nuo 1996 m. Turkija draudžia importuoti galvijus (KN kodas 0102) ir riboja jautienos importą (KN kodai 0201–0202); kadangi šios priemonės yra kiekybiniai apribojimai, nesuderinami su Susitarimu ir draudžiantys Ö Sąjungai Õ pasinaudoti jai suteiktomis lengvatomis pagal Sprendimą Nr. 1/98; kadangi nepaisant nuo trukusių derybų, kuriomis buvo siekiama bendrai su Turkija išspręsti problemą, kiekybiniai apribojimai vis dar taikomi; ê 1506/98 6 konstatuojamoji dalis (pritaikytas) (5) dėl šių priemonių konkrečių Ö Sąjungos Õ kilmės produktų eksportas į Turkiją yra stabdomas; kadangi siekiant apsaugoti Ö Sąjungos Õ prekybinius interesus situacija turėtų būti pakeista panaudojant lygiavertes priemones; kadangi todėl šio reglamento Ö I priede Õ išdėstytų lengvatų taikymas turėtų būti sustabdytas; ê 255/2014 6 konstatuojamoji dalis (pritaikytas) (6) siekiant užtikrinti vienodas reglamentų įgyvendinimo sąlygas, Komisijai turėtų būti suteikti įgyvendinimo įgaliojimai. Tais įgaliojimais turėtų būti naudojamasi laikantis Europos Parlamento ir Tarybos reglamento (ES) Nr. 182/2011[10], ê 1506/98 (pritaikytas) PRIĖMĖ ŠĮ REGLAMENTĄ: 1 straipsnis Sustabdomos I priede pateiktos dvi tarifinės kvotos. ê 255/2014 str. 3 1 pp. 2 straipsnis Komisija įgyvendinimo aktais nustoja taikyti 1 straipsnyje nurodytas tarifinės kvotos sustabdymo priemones, kai panaikinamos kliūtys lengvatiniam eksportui iš Sąjungos į Turkiją. Tie įgyvendinimo aktai priimami laikantis 3 straipsnio 2 dalyje nurodytos nagrinėjimo procedūros. ê 255/2014 str. 3 2 pp. (pritaikytas) 3 straipsnis 1. Komisijai padeda Bendro žemės ūkio rinkų organizavimo komitetas, įsteigtas pagal Europos Parlamento ir Tarybos reglamento (ES) Nr. 1308/2013[11] 229 straipsnį. Tas komitetas – tai komitetas, kaip nustatyta reglamente (ES) Nr. 182/2011. 2. Kai daroma nuoroda į šią dalį, taikomas Reglamento (ES) Nr. 182/2011 5 straipsnis. 3. Kai komiteto nuomonei gauti būtina rašytinė procedūra, tokia procedūra laikoma baigta be rezultato, jei per nuomonei pateikti nustatytą laikotarpį taip nusprendžia komiteto pirmininkas arba to prašo bent vienas ketvirtadalis komiteto narių. ê 4 straipsnis Reglamentas (EB) Nr. 1506/98 panaikinamas. Nuorodos į panaikintą reglamentą laikomos nuorodomis į šį reglamentą, ir skaitomos pagal III priede pateiktą atitikties lentelę. ê 1506/98 (pritaikytas) 5 straipsnis Šis reglamentas įsigalioja Ö dvidešimtą Õ dieną po jo paskelbimo Europos Ö Sąjungos Õ oficialiajame leidinyje. ê 1506/98 Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje Europos Parlamento vardu Tarybos vardu Pirmininkas Pirmininkas [1] COM(87) 868 PV. [2] Žr. Išvadų 3 priedo A dalį. [3] Įtrauktas į 2014 m. teisės aktų leidybos programą. [4] Žr. šio pasiūlymo II priedą. [5] OL C [...], [...], p. [...]. [6] 1998 m. liepos 13 d. Tarybos reglamentas (EB) Nr.° 1506/98, nustatantis Turkijai Bendrijos tarifinę kvotą kaip lengvatą lazdynų riešutams 1998 metais ir sustabdantis tam tikras lengvatas (OL L 200, 1998 7 16, p. 1). [7] Žr. II priedą. [8] OL 217, 1964 12 29, p. 3687/64. [9] 1998 m. vasario 25 d. EB ir Turkijos asociacijos tarybos sprendimas Nr. 1/98 dėl žemės ūkio produktams taikomo prekybos režimo (OL L 86, 1998 3 20, p. 1). [10] Europos Parlamento ir Tarybos reglamentas (ES) Nr. 182/2011 2011 m. vasario 16 d., kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 28 2 2011, p. 13). [11] 2013 gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671). ê 1506/98 I PRIEDAS Serijos Nr. || KN kodas || Prekių aprašymas || Kvotos dydis per metus ar per nurodytą laikotarpį (tonomis) || Taikomo mokesčio tarifas 09.0217 || ex08071100 || Arbūzai, švieži: || 14 000 || Nulinis nuo birželio 16 d. iki kovo 31 d. 09.0207 || 20029031 || Pomidorai, paruošti ar konservuoti kitu būdu, nei su actu ar acto rūgštimi, išskyrus visus pomidorus ar supjaustytus dalimis, kurių sausas medžiagos turinys sudaro ne mažiau kaip 12 % masės || 30 000, kai sausas medžiagos turinys sudaro 28–30 % masės || Nulinis 09.0209 || 20029039 20029091 20029099 _____________ é II PRIEDAS Panaikinamas reglamentas ir jo vėlesnių pakeitimų sąrašas Tarybos reglamentas (EB) Nr. 1506/98 (OL L 200, 1998 7 16, p. 1) || || || Europos Parlamento ir Tarybos reglamentas (ES) Nr. 255/2014 (OL L 84, 2043 3 20, p. 57) || Tik 3 straipsnis _____________ III PRIEDAS Atitikties lentelė Reglamentas (EB) Nr. 1506/98 || Šis reglamentas 1 straipsnis || - 2 straipsnis || 1 straipsnis 3 straipsnis || 2 straipsnis 3 straipsnio a punktas || 3 straipsnis - || 4 straipsnis 4 straipsnis || 5 straipsnis I priedas || - II priedas || I priedas - || II priedas - || III priedas _____________